سریلانکادا 8 آیری سال‌دیری‌دا اؤلنلرین سایی‌سی 185ه یوکسلیب.
اؤلن‌لر آراسیندا 2 ده تورک وطنداشی وار.
یئرلی دیلی میرور قزئتی‌نین خبرینه گؤره، پاسکالیا آیین‌لری‌نین کئچیریلدیگی کوچچیکادا، کاتانا و باتیکالوادا کیلسه‌لره، باشکند کولومبودا ایسه بعضی اوتللره و بیر حیوانات پارکی یاخینلیغیندا، سالدیری‌لار اولوب.
سالدیریلارین مسئولیتینی هله اوزرینه گؤتورن اولمادی.
بو آرادا، پولیس‌ین، تخمینن 10 گون اوّل اینتیحار سالدیریسی احتیمالی باره‌ده خبردارلیق ائدیلدیگی قئید اولونور.
حادثه‌لرله باغلی اولا‌راق بو آنا قدر 2 شوبهه‌لی ساخلانیلیب.
دولت باشقانی ماتریپالا سیریسنا، پارتلاییش‌لار سببین‌دن شوک اولدوغونو بیل‌دیره‌رک، ساکیت‌لیگه چاغیریب.
باشباخان رانیل ویکرامسینگه، قورخاقجا سالدیری‌لاری گوجلو شکیلده قینادیغینی بیل‌دیره‌رک، "بوتون سریلانکا‌لی‌لارا بو فاجیعه‌لی دؤورده بیر آرادا و گوجلو قالماسی چاغیریرام." دئدی.
مالیه ناظیری مانگالا ساماراویرا دا توئیتر حسابیندا آپاردیغی پایلاشیمدا، پارتلاییش‌لاری، "چوخ سایدا گوناه‌سیز اینسانین اؤلومونه یول آچان، چوخ یاخشی کووردیناسیون ائدیلمیش آنارشی و قاریشیق‌لیق یاراتماق تلاشی" کیمی دگرلندیردی.
اؤلکه‌ده، کوچه‌یه چیخما یاساغی اعلان ائدیلرکن، سوسیال پایلاشیم پلاتفورم‌لارینا گیرمه محدودلاشدیردی.
سریلانکا اوردوسونون، بؤلوچو تامیل پلنگ‌لری‌نین مغلوب ائدیلدیگینی اعلان ائتدیگی 2009‌دان بو یانا، اؤلکه‌ده بو قدر قانلی بیر سالدیر قئید اولونمامیشدی.
